ኢትዮ ቴሌኮም 5 ነጥብ 1 ሚሊዮን ተጨማሪ ደንበኞችን ለማስተናገድ አቅዷል
አዲስ አበባ፡- ኢትዮ ቴሌኮም በ2012 የበጀት ዓመት የአገልግሎቱን ጥራት በማሻሻል 5ነጥብ1 ሚሊዮን ተጨማሪ ደንበኞችን ማስተናገድ የሚችል የሞባይል ኔትወርክ አቅምን እንደሚገነባ አስታወቀ፡፡ የኢትዮ ቴሌኮም ዋና ሥራ አስፈጻሚ ወይዘሪት ፍሬህይወት ታምሩ የተቋሙን የሦስት ዓመታት ስትራቴጂክ ዕቅድና የ2012 በጀት ዓመትን ዕቅድ አስመልክተው በትናንትናው ዕለት በጽህፈት ቤታቸው በሰጡት መግለጫ፤ ኢትዮ ቴሌኮም በበጀት ዓመቱ 5ነጥብ አንድ ሚሊዮን ደንበኞችን ማስተናገድ የሚችል ተጨማሪ የሞባይል አገልግሎትን ለመተግበር ተዘጋጅቷል፡፡ እንደ ስራ አስፈጻሚዋ ገለጻ፤ በበጀት አመቱ በአዲስ አበባናበሁሉምክልሎች የሚከናወንና የዳታ ትራፊክ ዕድገትን መሰረት ያደረገ የ4G ኔትወርክ ማስፋፊያ የሚደረግ ሲሆን ይህም እስከዛሬ ከጥራትና ኔትወርክ ችግር ጋር ተያይዞ ሲስተዋል የቆየውን የደንበኞች ችግር እንደሚያቃልል ይታመናል ብለዋል፡፡ በ2012 የበጀት ዓመት የደንበኞችን ብዛትን በ16 በመቶ በመጨመር 50 ነጥብ 46 ሚሊዮን ለማድረስ የታሰበ ሲሆን፤ የሞባይል አገልግሎቱን 15 በመቶ በመጨመር 48 ነጥብ 32 ሚሊዮን፣ የዳታና የኢንተርኔት ተጠቃሚዎችንም በ29 በመቶ በመጨመር 28 ነጥብ 7 ሚሊዮን ለማድረስ ታስቧል፡፡ ከዚሁ ጋር ተያይዞ
የፊክስድ ብሮድ ባንድ
ደንበኞችን ቁጥር በ166
በመቶ በመጨመር 240ሺ
ለማድረስ የታሰበ ሲሆን
አጠቃላይ የቴሌኮም የስርጸት
መጠኑንም 50 ነጥብ
5 በመቶ ለማድረስ መታቀዱን
ሥራ አስፈጻሚዋ ተናግረዋል፡፡ በበጀት ዓመቱ የአገልግሎት ተደራሽነትን ለማስፋት 73 ተጨማሪ ማዕከላትን በመክፈት ቁጥሩን 438
ለማድረስ የታሰበ ሲሆን ከዚሁ ጋር ተያይዞ ምርትና አገልግሎቶችን ወደ ደንበኞች የሚያደርሱ አጋሮችን ቁጥር 75ሺ በመጨመር ብዛታቸውን ወደ 267ሺ ለማድረስ መታሰቡን ተናግረዋል፡፡ እንደ ሥራ አስፈሚዋ ከሆነ፤ ከበጀት ዓመቱ አጠቃላይ ዕቅድ ጋር የኢትዮ ቴሌኮም የሶስት ዓመታትን ስትራቴጂ ይፋ ያደረጉ ሲሆን ስትራቴጂው መንግስት የሀገሪቱን የቴሌኮም ዘርፍ የገበያ መዋቅርን ተመርኩዞ የሰጠውን አቅጣጫ ተከትሎ የተቀረጸ መሆኑን ተናግረዋል፡፡ ከ2011 እስከ
2014 ዓ.ም ድረስ
የተቀረጸው የተቋሙ ስትራቴጂ
ዕቅድ በሀገር ሁለንተናዊ
ዕድገትና በዜጎች ኑሮ
መሻሻል ላይ ከፍተኛ ሚና እንደሚኖረው የታመነበት ሲሆን ተቋሙን ከወቅቱ ጋር የሚፈጥን ከማድረግ አኳያም ‹ድልድይ› የሚል ስያሜ ተችሮት እንደሚሰራበት ተናግረዋል፡፡ የስትራቴጂው ዋናኛ የትኩረት አቅጣጫዎች የምርጥ ደንበኞችን ሁለንተናዊ ተሞክሮ በመፍጠር የፋይናንስ አቅምን በማሳደግና የአገልግሎትና ቴክኖሎጂን ልህቀትን መጨመር ነው ያሉት ወይዘሪት ፍሬህይወት፤ ኦፕሬሽኑን በማስፋት ተቋማዊ ገጽታን መገንባት ዓላማው ስለመሆኑም አረጋግጠዋል፡፡አዲስ ዘመን ነሃሴ 25/2011መልካምስራ አፈወርቅ 